***Wythnos Gwydr Fenis yn cynnwys Cipio Eiliadau gan yr artist gwydr Rhian Hâf***

**Mae Cipio Eiliadau yn arddangosfa sy'n cyflwyno effeithiau cynnil ond dramatig golau trwy wydr. Mae'n archwiliad o sut rydym yn rhyngweithio â'n hamgylchfyd a'r hyn y gallwn ni ei sylwi, neu beidio ar ein hamgylchedd bob dydd.**

Mae Rhian Hâf, arlunydd gwydr o Ogledd Cymru, yn cyflwyno ei gwaith yn Fenis yn yr Eidal ym mis Medi. Mae’r arddangosfa Cipio Eiliadau yn waith gosod o wydr a golau, gan gynnwys ffilm, lluniadau a ffotograffau. Dewiswyd Cipio Eiliadaugan reithgor Wythnos Gwydr Fenis i'w chynnwys yn rhaglen eleni. Fe'i cyflwynir ochr yn ochr ag arddangosfeydd, seminarau, ffilmiau a thrafodaethau am ddyluniad gwydr rhyngwladol cyfoes.

Meddai Rhian Hâf, *"Rwy'n hynod o falch fod y gwaith wedi ei ddethol ar gyfer Wythnos Gwydr Fenis a bod fy ngwaith yn cael ei gyflwyno ochr yn ochr â nifer o ddylunwyr rhyngwladol yr wyf yn eu edmygu."*

Mae hwn yn lwyfan gwerthfawr ar gyfer cyflwyno gwaith, gan fod Wythnos Gwydr Fenis yn tynnu sylw rhyngwladol at ymarferwyr creadigol unigol sy'n gweithio gyda gwydr. Mae'r wythnos hefyd yn cael ei raglennu yn ystod y Biennale Bensaernïaeth barchus yn Fenis, digwyddiad sy'n denu torfeydd o arbenigwyr o bob cwr o'r byd.

Bydd Cipio Eiliadauyn cael ei arddangos mewn lleoliad canolog, hanesyddol yn Fenis; Campo San Stefano, ar droed y Bont Accademia, ar y ffordd i sgwar San Marco. Mae’n leoliad anhygoel o ran cael ymweliad hawdd gan gynulleidfaoedd twristiaeth, lleol a phroffesiynol. Mae partner lleol Venice Art Facory yn cefnogi Cipio EiliadauBydd y cysylltiad hwn yn cyflwyno gwaith Rhian i gynulleidfa newydd ac yn hwyluso rhagor o gyfleoedd ac agoriadau.

Dywedodd Luca Berta, Venice Art Factory *"Rydym wrth ein bodd o fod yn cyflwyno Cipio Eiliadau**yn Fenis, mae'r gwaith yn ymestyn ein gwerthfawrogiad o'r hyn sy'n bosibl mewn dyluniad gwydr cyfoes."*

Mae Cipio Eiliadauyn archwilio effeithiau golau a gwydr. Mae darnau o wydr clir, wedi eu sgleinio i safon uchel a’u gosod mewn blychau gwylio pwrpasol ac yn cael eu goleuo gan oleuadau LED ar amrywiadau bychain o onglau. Mae'r golau yn cael ei blygu trwy'r gwydr a chaiff y cysgodion eu dal yn y blychau. Mae'r gosodiad yn cynnwys deuddeg blwch ar y wal ac yn cyflwyno cyfres o ddeuddeg darn o wydr. Mae hefyd yn cynnwys ffilm sy'n archwilio golau, lluniau gwreiddiol a ffotograffau.

Y siafftiau o oleuni a ddelir trwy strydoedd cul Fenis yw’r ysbrydoliaeth ar gyfer Cipio Eiliadau. Yn fedrus mewn dylunio gwydr, mae Rhian yn archwilio’r posibilrwydd o greu yr effeithiau goleuadau naturiol hyn trwy ddylunio pensaernïol. Mae Rhian wedi cydweithio â diwydiant i ddatblygu'r gwaith ar gyfer yr arddangosfa, gan weithio gyda darnau gwydr o faint llaw mewn amgylchedd sydd wedi'i reoli'n llym. Fodd bynnag, mae'r potensial i gymhwyso ei chanfyddiadau i ddylunio trefol ar raddfa fwy, yn gyffrous iawn.

Mae Rhian wedi derbyn nawdd arianol gan Celfyddydau Rhyngwladol Cymru

i genfogi’r arddangosfa yn Fenis. Mae hi hefyd wedi derbyn nawdd gan Specialist Precast Products, Caerffili a chefnogaeth gan Ganolfan Grefft Rhuthun ac yr Adran Wydr Prifysgol Cymru Y Drindod Dewi Sant, Abertawe.

Am ragoro wybodaeth am waith Rhian ewch i [www.rhianhaf.com](http://www.rhianhaf.com)

Am ragor o wybodaeth am Cipio Eiliadau yn ystod Wythnos Gwydr Fenis ewch i

<https://www.theveniceglassweek.com/listing/captured-moments-2/>

**DIWEDD**

Am wybodaeth i'r cyfryngau, gan gynnwys delweddau a chyfweliadau, cysylltwch â Ceri Jones yn Fieldwork ceri@fieldworking.co.uk / +44 7967 272049

**Nodiadau i Olygyddion**

Gall y dyfyniadau isod eu defnyddio ynglyn a gwiath Rhian

‘Mae gan Rhian ddawn arbennig gyda’i deunydd a’r gallu i gipio’r cyffredin a’r anghyffredin gyda chryn steil. Mae hon yn ddawn brin ac arbennig.’

Philip Hughes, Cyfarwyddwr, Canolfan Grefft Rhuthun

‘Prydferthwch cynnil cysgod a golau sy’n gwneud gwaith Rhian Haf mor ddeniadol. Mae’n eich gorfodi i graffu a gwerthfawrogi rhinweddau yn yr amgylchedd dinesig fyddai’n cael eu colli fel arall.’

Angharad Pearce Jones, Artist

‘Bydd yr artist Rhian Hâf yn sôn am ddarlunio eiliadau distaw, diflanedig drwy ei gwaith. Mae eiliadau felly’n brin ac mae artistiaid sydd â’r gallu i’w cipio’n brinnach fyth.’

Julia Stephenson, Pennaeth y Celfyddydau, Y Ganolfan Wydr Genedlaethol ym Mhrifysgol Sunderland, Cadeirydd, Cymdeithas Gwydr Cyfoes

Fe arbenigodd Rhian mewn gwydr pan oedd yn astudio ar gyfer ei BA mewn Dylunio a Chelfyddydau Cymhwysol yng Ngholeg Celf Caeredin. Aeth yn ei blaen i ennill anrhydedd yn ei MA ym Mhrifysgol Fetropolitan Abertawe yn 2011. Mae hi wedi treulio’r saith mlynedd diwethaf yn datblygu ei ymarfer ac yn creu gweithiau gosod a cerfluniau mewn gwydr.

Venice Art Factory yw’r partner creadigol wedi eu lleoli yn Fenis ac yn cyflwyno Cipio Eiliadau yn rhan o Wythnos Gwydr Fenis

<https://www.veniceartfactory.org>

Llynedd croesawyd Venice Glass Week dros 75,000 o ymwelwyr. Mae’n lwyfan i gyflwyno detholiad o artistiaid rhyngwladol sydd yn gweithio gyda gwydr, ac yn rhedeg yn ystod Biennale Pensaerniol Fenis

[http://www.theveniceglassweek.com](http://www.theveniceglassweek.com/tvgw/?lang=en)

<http://www.labiennale.org/en/architecture/2018>

Mae Rhian Hâf wedi derbyn nawdd arianol gan Celfyddydau Rhyngwladol Cymru

i genfogi’r arddangosfa yn Fenis.

Mae hi hefyd wedi derbyn nawdd gan Specialist Precast Products, Caerffili a chefnogaeth gan yr Adran Wydr Prifysgol Cymru Y Drindod Dewi Sant, Abertawe.

[www.wai.org.uk](http://www.wai.org.uk)

<http://www.specialistprecastproducts.co.uk>

<https://www.uwtsd.ac.uk/art-design/glass/>

Ar hyn o bryd mae gwaith Rhian Hâf’s yn rhan o arddangosfa *Art of Glass*, yn Amgueddfa Genedlaethol yr Alban.  Mae'r arddangosfa yn archwilio gwaith gwydr gan artistiaid blaenllaw ym Mhrydain heddiw, bydd yn rhedeg tan Medi 16eg 2018. Bydd *Art of Glass* yn teithio i’r Ganolfan Genedlaethol ar gyfer Crefft a Dylunio, DU yn Hydref 2018.

[https://www.nms.ac.uk/explore-our-collections/stories/art-and-design/glass-artists/artists/rhian-hâf/](https://www.nms.ac.uk/explore-our-collections/stories/art-and-design/glass-artists/artists/rhian-h%C3%A2f/)

Cafodd Cipo Eiliadau ei dethol ar gyfer New Glass Review (cyhoeddiad gan Amgueddfa Gwydr Corning, Efrog Newydd, UDA).

Ennillodd Rhian Haf y Fedal Aur am Grefft a Dylunio yn yr Eisteddfod Genedlaethol, Awst 2015. Hefyd yr un flwyddyn ar y cyd a Phoenix Optical Technologies Limited, fe ennillodd Wobr Celfyddydau, Busnes a Gweithwyr gan Celf a Busnes Cymru.